**Приложение № 5 към чл. 4, ал. 1** от

*Наредбата за условията и реда за извършване на*

*оценка на въздействието върху околната среда*

**ДО**

**ИНЖ. МАЯ РАДЕВА**

**ДИРЕКТОР НА РИОСВ - ВЕЛИКО ТЪРНОВО**

**Гр. Велико Търново**

**Ул. „Никола Габровски“ №68**

**У В Е Д О М Л Е Н И Е**

 за инвестиционно предложение

от Община Габрово, с адрес: гр. Габрово, пл. „Възраждане“ №3

(име, адрес и телефон за контакт)

Пълен пощенски адрес: гр. Габрово, 5300, пл. „Възраждане“ №3

Телефон, факс и ел. поща (е-mail): тел: 066 818 400, факс: 066 809 371

Управител или изпълнителен директор на фирмата възложител: Таня Христова – кмет на Община Габрово

Лице за контакти: Емилия Драганешева – гл. експерт в отдел „Околна среда и води“ при Община Габрово

**УВАЖАЕМА ГОСПОЖО РАДЕВА,**

Уведомяваме Ви, че община Габрово има следното инвестиционно предложение:

**„Устойчиво обновяване на Спортна зала "Орловец"**

Характеристика на инвестиционното предложение:

1. Резюме на предложението

 (посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

**Предвижда се цялостно обновяване на Спортна зала "Орловец". Сградата е с индентификатор 14218.509.596.1, област Габрово, община Габрово, гр. Габрово, вид собств. Общинска публична, със застроена площ 3734 кв. м. Ще се извърши: топлинно изолиране на външни стени; подмяна на дограма; топлинно изолиране на покриви и под; модернизация на системата за отопление; системата за осветление и изграждане на фотоволтаична централа за собствено потребление; вътрешно обзавеждане и оборудване и др.**

**Обектът е захранен с вода и електричество. Битовите отпадъчни води се заустват в градската канализационна мрежа. Генерираните отпадъци по време на строителството и експлоатацията на обекта ще се третират, съгласно Закона за управление на отпадъците и подзаконовите нормативни актове.**

**ИП не попада в защитена територия по смисъла на Закона за защитените територии.**

**ИП не попада в защитена зона по смисъла на Закона за биологичното разнообразие, но граничи със защитена зона BG0000610 „Река Янтра“ за опазване на природните местообитания и на дивата флора и фауна, обявена със заповед №РД-401/12.07.2016 г. на министъра на околната среда и водите (Дв, бр. 62/2016 г.), изм. и доп. със заповед №1068/07.11.2022 г. на министъра на околната среда и водите (Дв, бр. 90/2022 г.).**

2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:

**Дейността предвижда цялостно обновяване на сграда Спортна зала "Орловец", гр. Габрово. Тя е сред знаковите обекти за спортна дейност в България и една от най-големите зали за спорт. Сградата е на 5 етажа, завършена през 1994г. Това е най-голямото закрито спортно съоръжение в региона. Състои се от зрителна зала, сцена, фоайета със санитарни възли, кафе-бюфет, лекарски кабинет, конферентна зала, коментаторски кабини, админ. и обслужващи помещения. На етажи 1 (подземен) и 2 са разположени 6 бр. съблекални. Отделно е обособена и съдийска стая. В Спортна зала "Орловец" ежедневно в учебно-тренировъчен процес са обхванати над 300 деца и възрастни. Съоръжението ежегодно приема и множество международни и национални спортни прояви. В залата се играят срещи от националните първенства по хандбал, баскетбол, волейбол. Провеждат се голям брой културни мероприятия, спектакли и концерти. От построяването си за период от 30-години не е извършван основен ремонт на сградата. Поради прекратяване на дейността на ТЕЦ-Габрово, се налага промяна на горивната база и прилагане на иновативни енергоспестяващи мерки, тъй като сградата се екплоатира целодневно и има много високи разходи за осветление и отопление. Ако не се извърши ремонт на сградта, големи спортни клубове ще прекратят дейността си и ще бъде ощететена цялата общност на Габрово и спортистите от региона и България. Това от своя страна ще наруши спортната подготовка на елитните школи по хандбал, баскетбол и др., ще лиши клубовете и града ни от домакински прояви. Към момента годишните разходи за поддръжка на залата превишават многократно приходите от дейността й. За обновяване на сградата Община Габрово е възложила енергийно обследване, съгласно което планираните мерки за саниране предвиждат: топлинно изолиране на външни стени; подмяна на дограма; топлинно изолиране на покриви и под; модернизация на системата за отопление; системата за осветление и изграждане на фотоволтаична централа за собствено потребление. Освен предизвикателствата около лошото състояние на сградата и липсвата на отопление, основен проблем се явява амортизираното вътрешно обзавеждане и оборудване, което не отговаря на съвременните норми за спорт и противопожарни изисквания. Дейността предвижда да бъдат изпълнени комплекс от мерки, както следва: подмяна на подова настилка на игралното поле; подмяна на седалки в игрална зала и добавяне на нов мобилен сектор седалки-сцена; полагане на винилова настилка на редове в амфитеатър; обособяване и оборудване на спортен кът за хора с увреждания; изграждане на асансьор за хора с увреждания; обособяване на фитнес център; реновиране на съблекални; реновиране на етажни фоайета, съществуващи етажни помещения и санитарни възли; реновиране на сценична механизация; нова мобилна сцена за концертни прояви и нова предпазна настилка; инвестиция в лед система–фасада; оборудване; реновация на помещение за студийно live stream излъчване и инвестиция в оборудване.**

3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:

**Не**

4. Местоположение:

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

**Поземлен имот 14218.509.596, област Габрово, община Габрово, гр. Габрово, п.к. 5300, ул. ОРЛОВСКА, вид собств. Общинска публична, вид територия Урбанизирана, НТП За друг обществен обект, комплекс, площ 12563 кв. м, стар номер 14218.509.195, 14218.509.197, квартал 198, парцел 1.**

**Сграда 14218.509.596.1, област Габрово, община Габрово, гр. Габрово, п.к. 5300, ул. ОРЛОВСКА № 111, вид собств. Общинска публична, функц. предн. Спортна сграда, база, брой етажи 1, брой самост.обекти 4, застроена площ 3734 кв. м.**

5. Природни ресурси, предвидени за използване по време на строителството и експлоатацията:

(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)

 **Сградата е водоснабдане от градската водопроводна мрежа.**

6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:

**Не се очаква от дейността на обекта да се образуват** **приоритетни и/или опасни вещества, при които ще се осъществи или е възможен контакт с води.**

7. Очаквани общи емисии на вредни вещества във въздуха по замърсители:

**Не се очакват общи емисии на вредни вещества във въздуха.**

8. Отпадъци, които се очаква да се генерират, и предвиждания за тяхното третиране:

 **Генерираните отпадъци по време на строителството и експлоатацията на обекта ще се третират, съгласно Закона за управление на отпадъците и подзаконовите нормативни актове.**

9. Отпадъчни води:

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

 **Битовите отпадъчни води от сградата се заустват в градската канализационна мрежа.**

10. Опасни химични вещества, които се очаква да бъдат налични на площадката на предприятието/съоръжението, както и капацитета на съоръженията, в които се очаква те да са налични:

(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

 **Не се очаква на територията на обекта да бъдат налични опасни химични вещества.**

І. Моля да ни информирате за необходимите действия, които трябва да предприемем, по реда на глава шеста ЗООС.

* Моля, на основание чл. 93, ал. 9, т. 1 ЗООС да се проведе задължителна ОВОС, без да се извършва преценка.

ІІ. Друга информация (не е задължително за попълване)

Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви):

Прилагам:

1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал в подходящ мащаб.

4. Електронен носител - 1 бр.

-  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

-  Желая да получавам електронна кореспонденция във връзка с предоставяната услуга на посочения от мен адрес на електронна поща.

- Желая да получа крайния документ:

* лично на място
* чрез лицензиран пощенски оператор
* по куриер

**Уведомител:**

**ТАНЯ ХРИСТОВА**

***Кмет на Община Габрово***

Съгласувал:

Албена Конакчиева

*Директор дирекция ИЕ*

Изготвил:

Емилия Драганешева

*гл. експерт, дирекция ИЕ*